Эгэл зана

Эгэл зана,  Pyrrhula pyrrhula, нь жижиг биетэй,  Fringillidae Бужиргынхан овгийн шувуу юм.

Энэхүү шувуу нь Европ болон Азийн сэрүүн бүсэд амьдрах ба голдуу суурин байх ч, хойд зүгийн нилээд нь өвлийн улиралд өмнө зүгт нүүдэллэдэг.

Манай оронд хотын ойр орчим, Туул гол, Их Тэнгэрийн ам хавьд таарна. Эгэл зана холимог болон шилмүүст мод бутлаг газар амьдрах ба 4 м гаруй өндөр өргөн мод бутанд үүрээ засдаг. Голдуу 4-7 өндөг гаргах ба ургамлын үр, жимс, шавьж зэргээр хооллоно. 

Үржлийн үеэс бусад үед олноор сүрэглэхгүй, ихэвчлэн хосоор эсвэл нэг гэр бүлээр амьдардаг. 

Энэхүү шувууны биеийн урт 15 см ба нуруу хэсэг нь саарал, нислэгийн дэвүүр өд, богино цомбогор хошуу, толгой нь хар өнгөтэй. Нас бие гүйцсэн эр нь цээж хэвлий хэсгээр улаан ба эмэгчин, залуу шувуу нь саарал цээжтэй байна. Эгэл зана чихэнд чимэгтэй шулганан жиргэж дуугардаг.

 Зургийн цомог 

 Цахим холбоос 

 ARKive - images and movies of the Eurasian bullfinch (Pyrrhula pyrrhula)
 Eurasian Bullfinch videos on the Internet Bird Collection
 Ageing and sexing (PDF) by Javier Blasco-Zumeta

Ангилал:Бужиргынхан
Ангилал:Евразийн шувууд